ધર્મ અને અધ્યાત્મ બે જુદી જુદી બાબતો છે. સમય, સ્થળ અને સમુદાયોના સંદર્ભમાં સાંપ્રદાયિક ધર્મો વચ્ચે ભેદ રહેવાના. તેને લીધે માનવ સમાજે અનેક સંઘર્ષો અનુભવ્યા છે. અધ્યાત્મ એટલે આપણી અંદર રહેલી પરમ ચેતના. ચેતના તો એક અને માત્ર એક જ છે! ધર્મ આ વૈશ્વિક ચેતનાને પામવાનો પંથ છે. જુદા જુદા મારગ અંતે એક જ ઠેકાણે પહોંચાડે છે. એક જ સત્યને વિદ્વાનો અલગ અલગ નામથી પુકારે છે. ગીતાકારે તો વારંવાર આ વાતનો પડઘો પાડ્યો છે. “તું તારા ધર્મને અનુસર”! “દરેક જીવ પોતાના સ્વાભાવિક ધર્મને અનુસરીને સિદ્ધિને પામે છે”! વગેરે.